UDRUŽENJE PACIJENATA S ALERGIJAMA, ASTMOM I ATOPIJSKIM DERMATITISOM BiH POKREĆE KAMPANJU PRAVOVREMENOG UKLANJANJA AMBROZIJE **#KOROV20**

1 BILJKA AMBROZIJE IZ ZEMLJE = 1 MILIJARDA POLENSKIH ZRNACA IZ ZRAKA

(Sarajevo, 22. maja 2020. godine) Udruženje pacijenata s alergijama, astmomiatopijskim dermatitisom pokreće kampanju uklanjanja ambrozije prije njenog cvjetanja. Kampanjom pozivamo sve bh. građane (porodice, biznise, vladajuće strukture) da zasuču rukave i iskorijene barem jednu stabljiku ambrozije u svom okruženju.

Ambrozija je korovna, vrlo invazivna biljka. Proizvodi velike količine polena koji je jedan od najjačih prirodnih alergena. Ambrozija cvjeta početkom jula, a vrhunac doseže u razdoblju od sredine augusta do početka septembra. Koncentracija od 20-30 polenskih zrnaca u m3 zraka je dovoljna da izazove simptome alergijske reakcije. Ambrozija se može ukloniti prilično sigurno i bez rizika. Uzmemo li u obzir činjenicu da je sjeme ambrozije sposobno preživjeti u tlu preko 40 godina, neophodno je iskoristiti sva sredstva da se ovaj korov ukloni.

Alergija na ambroziju spada u grupu polenoza, alergijskih bolesti koje izaziva polen. U našoj zemlji, alergija na ambroziju je vrlo raširena, jer se biljka prilično razmnožila. U svijetu je na ovu biljku alergično oko 36 miliona odraslih osoba.

Kampanjom**#korov20** pozivamo sve građane da na vrijeme reaguju i pobude svijest o važnosti uklanjanja ambrozije i doprinesu tako što će iščupati jednu biljku ambrozije, fotografisati istu te podijeliti na društvenim mrežama ili u našoj online zajednici <https://www.facebook.com/groups/alergije.astma.atopijski.dermatitis>uz opis **#korov20**.

Kampanja završava 22. juna 2020. godine na Svjetski dan podizanja svijesti o ambroziji, gdje ćemo, uz saradnju s ljekarima, testirati naše građane na alergiju na ambroziju.

*Napomena*: *Udruženje pacijenata s alergijama, astmom i atopijskim dermatitisom je povodom ove kampanje izdalo kratku brošuru o ambroziji koju možete pogledati* [*ovdje*](https://www.youtube.com/watch?v=WwE6vlWxJBM)*.*

###

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt**:**Vildana Mujkić; email:info@aaa.ba; telefon: 061 047 500